smcproject/ml-wiki-sentences huggingface dataset:
ഇന്ത്യയിൽ പ്രത്യേകിച്ച് അതിൻറെ തെക്ക്-പടിഞ്ഞാറൻ കടൽത്തീര പ്രദേശമായ മലബാറിൽ , മാർത്തോമാ നസ്രാണികളുടെ ഇടയിൽ പ്രവർത്തിച്ചിരുന്ന പൗരസ്ത്യ സുറിയാനി മെത്രാപ്പോലീത്തമാരിൽ വ്യക്തമായി രേഖപ്പെടുത്തപ്പെട്ടയാളാണ് മാർ യാക്കോവ് മെത്രാപ്പോലീത്ത.
വത്തിക്കാൻ ഗ്രന്ഥാലയത്തിൽ സൂക്ഷിച്ചിരിക്കുന്ന 'വത്തിക്കാൻ സിറിയാക് 22' എന്ന സുറിയാനി കൈയ്യെഴുത്തുപ്രതിയിലാണ് ഇദ്ദേഹത്തെപറ്റിയുള്ള വിവരണം ഉള്ളത്.
സെലൂസിഡ് വർഷം 1612 ജൂൺ മാസത്തിൽ എഴുതപ്പെട്ട ഇത് വിശുദ്ധ പൗലോസിന്റെ ലേഖന ഭാഗങ്ങളുടെ ആരാധനാവശ്യങ്ങൾക്ക് അനുസൃതമായുള്ള ഒരു സമാഹാരമാണ്.
സെലൂസിഡ് വർഷത്തിലുള്ള കണക്ക് ഗ്രിഗോറിയൻ കാലഗണനം അനുസരിച്ച് 1301ാമാണ്ട് ആണ്.
ഈ രേഖയിൽ മാർ യാക്കോവിനെ പരാമർശിക്കുന്നത് ഇപ്രകാരമാണ്.
കിഴക്കിന്റെ പരിശുദ്ധ കാതോലിക സഭയുടെ  പ്രധാന നായകനും നിയന്താവും...
ആയിരിക്കുന്ന നമ്മുടെ അനുഗ്രഹീതനും പരിശുദ്ധ പിതാവുമായ മാർ യാഹ്ബാലാഹാ അഞ്ചാമന്റെ കാലത്തും മെത്രാപ്പോലീത്തയും മാർ തോമാ ശ്ലീഹായുടെ പരിശുദ്ധ സിംഹാസനത്തിന്റെ മേൽനോട്ടക്കാരനും, എന്നുപറഞ്ഞാൽ നമ്മുടെ വലിയ നേതാവും ക്രൈസ്തവ ഇന്ത്യയിലെ പരിശുദ്ധ സഭ മുഴുവൻ മേൽനോട്ടക്കാരനും, ആയ ബിഷപ് മാർ യാക്കോവിന്റെ കാലത്തും മലബാറിലെ രാജകീയവും പുകൾപെറ്റതും പ്രസിദ്ധവുമായ ശെൻഗല നഗരത്തിൽ വെച്ച് ഈ പരിശുദ്ധ ഗ്രന്ഥം എഴുതപ്പെട്ടു.
പുസ്തകത്തിന്റെ മുഖവുരയിൽ മലബാറിലെ പ്രസിദ്ധവും പുകൾപെറ്റതും രാജകീയ നഗരവുമായ ശെംഗലയിലെ ( സുറിയാനി : ܫܸܢܓܲܲܠܐ ) മാർ കുര്യാക്കോസ് സഹാദായുടെ പള്ളിയിൽ വെച്ചാണ് അത് പകർത്തിയെഴുതപ്പെട്ടത് എന്ന് വ്യക്തമാക്കുന്നുണ്ട്.
മലബാറിലെ യഹൂദരുടെയും ക്രിസ്ത്യാനികളുടെയും ചരിത്രരേഖകളിൽ പ്രത്യേകമായി വർണിക്കപ്പെട്ടിരിക്കുന്ന പട്ടണമാണ് ശെംഗല അഥവാ ശിൻജ്ലി.
ഇത് ചേരസാമ്രാജ്യ ആസ്ഥാനമായ കൊടുങ്ങല്ലൂർ പട്ടണം ആണ് എന്നാണ് പൊതുവേ അനുമാനിക്കപ്പെടുന്നത്.
എന്നാൽ ഇതിൽ ചരിത്രകാരന്മാരുടെ ഇടയിൽ എതിരഭിപ്രായങ്ങളുമുണ്ട്.
കൊടുങ്ങല്ലൂരിലെ ക്രൈസ്തവ സാന്നിധ്യം വളരെ പഴക്കമുള്ളതാണ്.
തോമാ ശ്ലീഹ മലബാറിലെ പ്രവർത്തനങ്ങൾ ആരംഭിച്ചത് കൊടുങ്ങല്ലൂരിൽ കപ്പലിറങ്ങിയാണ് എന്നാണ് മാർത്തോമാ നസ്രാണികളുടെ പാരമ്പര്യം.
തോമാശ്ലീഹാ സ്ഥാപിച്ചത് എന്ന് പറയപ്പെടുന്ന ഏഴര പള്ളികളിൽ ഒന്നാമത്തേത് കൊടുങ്ങല്ലൂരാണ്.
പതിനേഴാം നൂറ്റാണ്ടിൽ ഉദയംപേരൂർ സൂനഹദോസിനു ശേഷം നസ്രാണികളുടെ ആദ്യ ലത്തീൻ മെത്രാനായി ചുമതലയേറ്റ ഫ്രാൻസിസ്കോ റോസ് കൊടുങ്ങല്ലൂരിലെ പള്ളികളെ പറ്റി ഒരു വിവരണം ഉദ്ധരിച്ചിട്ടുണ്ട്.
അവിടെ കന്യകാമറിയത്തിന്റെയും തോമാശ്ലീഹായുടെയും വിശുദ്ധ കുര്യാക്കോസിന്റെയും നാമധേയത്തിൽ മൂന്ന് പള്ളികൾ ഉണ്ടായിരുന്നതായി ഇതിൽ നിന്ന് വിവരം ലഭിക്കുന്നു.
ശെംഗലയിലെ കുര്യാക്കോസ് സഹദായുടെ പള്ളി ഇതിൽ പരാമർശിക്കപ്പെടുന്ന കൊടുങ്ങല്ലൂരിലെ കുര്യാക്കോസ് പള്ളി തന്നെയാകാൻ ഇടയുണ്ട്.
ഈ വസ്തുത ശെംഗല കൊടുങ്ങല്ലൂർ ആയിരുന്നിരിക്കാനുള്ള സാധ്യത വർദ്ധിപ്പിക്കുന്നു.
പൗരസ്ത്യ കാതോലിക്കോസ് പാത്രിയർക്കീസ് തുർക്കി വംശജനായ മാർ യാഹ്ബാലാഹായുടെയും അഖിലേന്ത്യയുടെ മെത്രാപ്പോലീത്തയായ മാർ യാക്കോവിന്റെയും കാലത്താണ് ഇത് എഴുതപ്പെട്ടത് എന്നും പുസ്തകത്തിന്റെ പകർത്തിയെഴുത്തുകാരനായ സഖറിയാ ബർ യൗസേപ്പ് ബർ സഖറിയാ രേഖപ്പെടുത്തിയിരിക്കുന്നു.
യാക്കോവ് മെത്രാപ്പോലീത്തയുടെ കീഴിൽ ശെമ്മാശനായി പ്രവർത്തിച്ചുവന്ന ഒരു പതിനാലുവയസ്സുകാരനാണ് സഖറിയാ.
മാർ യാക്കോവിന്റെ ഒരു ശിഷ്യനായാണ് അദ്ദേഹം സ്വയം അവതരിപ്പിച്ചിരിക്കുന്നത്.
ഒരു പതിനാലുവയസ്സുകാരൻ ഒരു സുറിയാനി പുസ്തകം മുഴുവൻ പകർത്തിയെഴുതി എന്നത് കൗതുകകരമായി നോക്കിക്കാണുന്നവരുണ്ട്.
കാതോലിക്കോസ് യാഹ്ബാലാഹാ 3ാമനും സഭാ സംവിധാനവും
1301 ജൂണിൽ ശെംഗലയിലെ മാർ കുര്യാക്കോസ് പള്ളിയിൽ എഴുതപ്പെട്ടു എന്ന് രേഖപ്പെടുത്തിയിരിക്കുന്ന മേൽപ്പറഞ്ഞ സുറിയാനി കൈയ്യെഴുത്തുപ്രതിയിൽ അക്കാലത്തെ കിഴക്കിന്റെ സഭയുടെ പരമാധ്യക്ഷൻ ആയിരുന്ന കാതോലിക്കോസ് പാത്രിയാർക്കീസ് യാഹ്ബലാഹ 3ാമനെ വളരെ വാഴ്ത്തി സംസാരിക്കുന്നുണ്ട്.
പൗരസ്ത്യ സഭകളിൽ പൊതുവായി ഉപയോഗിക്കപ്പെട്ടുവരുന്ന സാഹിത്യ ശൈലിയാണ് ഇത്.
എന്നാൽ അദ്ദേഹത്തെ മൂന്നാമൻ എന്നതിനെ പകരം അഞ്ചാമൻ എന്നാണ് ഈ ഗ്രന്ഥത്തിൽ രേഖപ്പെടുത്തുന്നത്.
ലഭ്യമായിരിക്കുന്ന മറ്റ് വിവരണങ്ങളിൽ ഒന്നും അദ്ദേഹത്തെ അഞ്ചാമൻ എന്ന് വിശേഷിപ്പിച്ചു കാണുന്നില്ല.
അതുകൊണ്ട് ഇത് എഴുത്തുകാരന്റെ ഭാഗത്തെ തെറ്റാണ് എന്ന് വിലയിരുത്താനാകും.
കാതോലിക്കോസിനെ അതിയായി ബഹുമാനിക്കുമ്പോഴും അദ്ദേഹത്തെ പറ്റി വ്യക്തമായ ധാരണ വിദൂര ദേശമായ ഇന്ത്യയിലെ സഭാംഗങ്ങൾക്ക് ഇല്ലായിരുന്നു എന്നുള്ള സൂചനയും ഇതിൽ നിന്ന് ലഭിക്കുന്നുണ്ട്.
അതേസമയം കാതോലിക്കോസ് ഒരു തുർക്കി വംശജനാണ് എന്ന് വ്യക്തമായി ഇതിൽ രേഖപ്പെടുത്തിയിരിക്കുന്നു.
കിഴക്കിന്റെ സഭയുടെ വളരെ വിശാലമായ പ്രവർത്തന മേഖലകളിൽ അക്കാലത്ത് പ്രധാനപ്പെട്ടതായിരുന്നു മദ്ധ്യേഷ്യയിൽ  നിന്നുള്ള വ്യക്തിയായിരുന്നു മുമ്പ് റമ്പാൻ മർക്കോസ് എന്നറിയപ്പെട്ടിരുന്ന മാർ യാഹ്ബാലാഹാ.
സഭയുടെ ഏറ്റവും പ്രസിദ്ധരായ അദ്ധ്യക്ഷന്മാരിൽ ഒരാളാണ് ഇദ്ദേഹം.
കയ്യെഴുത്ത് പ്രതിയിൽ മാർ യാഹ്ബാലാഹായെക്കുറിച്ച് നൽകുന്ന വിവരണം താഴെപ്പറയുന്ന വിധത്തിലാണ്.
കിഴക്കിന്റെ അപ്പസ്തോലിക സഭയുടെ തക്കോലിന്റെ അധികാരിയും അതിന്റെ പ്രദേശങ്ങളെ മുഴുവൻ പ്രകാശിപ്പിക്കുന്ന ശോഭയേറിയ വിളക്കും പുരോഹിതശ്രേഷഠന്മാരുടെ ശ്രേഷ്ഠനും പിതാക്കന്മാരുടെ പിതാവും ആയ മഹാ ഭരണാധിപൻ, നമ്മുടെ അനുഗ്രഹീതനും പരിശുദ്ധ പിതാവുമായ, മാർ യാഹ്ബാലാഹാ അഞ്ചാമൻ തുർക്കി, കാതോലിക സഭയുടെ മുകളിൽ ഒരു വിളക്കുകാലായി നിന്നുകൊണ്ട് അതിന്റെ ശുശ്രൂഷകർക്ക് പ്രകാശം നൽകാനും അതിന്റെ പേടികൾ അകറ്റാനും മറ്റ് ദിക്കുകളെ നയിക്കുകയും പ്രകാശിപ്പിക്കുകയും ചെയ്യുന്ന, ലോകത്തിന്റെ മുഖ്യ ദിക്ക് ആയ കിഴക്കിന്റെ കാതോലിക്കോസ് പാത്രിയാർക്കീസ് ആയിരുന്ന കാലത്ത്...
ഈ കയ്യെഴുത്ത് പ്രതിയുടെ പ്രസക്തമായ ഈ ആമുഖം മലബാറിലെ സഭയും സെലൂക്യാ-ക്ടെസിഫോൺ പാത്രിയാർക്കാസനവും തമ്മിൽ അക്കാലത്ത് നിലനിന്നിരുന്ന ബന്ധത്തിന് തെളിവാണ്.
ഇന്ത്യൻ ഉപദ്വീപിലെ ക്രൈസ്തവ സാന്നിധ്യത്തിന് ഒന്നാം നൂറ്റാണ്ട് മുതലുള്ള പഴക്കം അനുമാനിക്കപ്പെടുന്നു.
പ്രത്യേകിച്ച് മലബാർ തീരത്തെ മാർത്തോമാ നസ്രാണികൾ ക്രിസ്തു ശിഷ്യനായ മാർത്തോമാ ശ്ലീഹായുടെ പ്രവർത്തനത്താലാണ് തങ്ങൾ രൂപപ്പെട്ടത് എന്ന പാരമ്പര്യം കാത്തുസൂക്ഷിക്കുന്നവരാണ്.
ആറാം നൂറ്റാണ്ടിൽ ഇന്ത്യൻ തീരങ്ങളിൽ സന്ദർശനം നടത്തിയ കോസ്മാസ് ഇൻഡികോപ്ല്യൂസ്റ്റസ് എന്ന് ഗ്രീക്ക് സഞ്ചാരി ഇന്ത്യയിലെ വിവിധ ഭാഗങ്ങളിൽ ഒറ്റപ്പെട്ട ക്രൈസ്തവ സമൂഹങ്ങൾ ഉണ്ട് എന്ന് സാക്ഷ്യപ്പെടുത്തുന്നുണ്ട്.
ഏഴാം നൂറ്റാണ്ട് വരെ ഇന്ത്യയിലെ ഈ ക്രൈസ്തവ സമൂഹങ്ങൾ പാർസിലെ മെത്രാപ്പോലീത്തയുടെ ആത്മീയ മേൽനോട്ടത്തിന് കീഴിലായിരുന്നു എന്നാണ് പൊതുവേ അനുമാനിക്കപ്പെടുന്നത്.
ഏഴാം നൂറ്റാണ്ടിൽ കിഴക്കിന്റെ സഭയിൽ ഉടലെടുത്ത ഭിന്നതയുടെയും ഇന്ത്യയിലെ സഭയും റെവ് അർദാശിറിലെ ശിമയോൻ എന്ന പാർസ് മെത്രാപ്പോലീത്തയും തമ്മിൽ ഉടലെടുത്ത കലഹത്തിന്റെയും പശ്ചാത്തലത്തിൽ അന്നത്തെ കാതോലിക്കോസ് ഈശോയാബ് 3ാമനാണ് ഇന്ത്യയിലെ ക്രൈസ്തവ സഭയ്ക്ക് സ്വതന്ത്ര മെത്രാസന പദവി നൽകിയത്.
എന്നാൽ ഇത് പൂർണമായി നടപ്പാക്കാൻ അദ്ദേഹത്തിനോ തിമോത്തെയോസ് 1ാമൻ കാതോലിക്കോസിന് തൊട്ടുമുമ്പ് വരെയുള്ള അദ്ദേഹത്തിന്റെ പിൻഗാമികൾക്കോ കഴിഞ്ഞിരുന്നില്ല.
മാർത്തോമാ ശ്ലീഹായുടെ പൈതൃകം അവകാശപ്പെടുന്നതിൽ ഇന്ത്യയിലെ സഭാസമൂഹത്തെ പോലെ തന്നെ തൽപരരായിരുന്നു പാർസിലെ ക്രൈസ്തവ സമൂഹവും.
പാർസിലെ മെത്രാപ്പോലീത്തമാരും കിഴക്കിന്റെ കാതോലിക്കാമാരും തമ്മിൽ നിലനിന്നിരുന്ന തർക്കത്തിന്റെ കാലത്ത് പാർസിലെ ക്രൈസ്തവർ തങ്ങൾ മാർത്തോമായുടെ പൈതൃകം പിന്തുടരുന്നവരായതിനാൽ കാതോലിക്കോസിന് വിധേയപ്പെടാൻ ഒരുക്കമല്ല എന്ന് പറഞ്ഞിരുന്നതായി യാക്കോബായ ചരിത്രകാരനായ ഗ്രിഗോറിയോസ് ബാർ എബ്രായ തന്റെ സഭാചരിത്ര രചനയിൽ പരാമർശിക്കുന്നുണ്ട്.
ഇന്ത്യയിലെ ക്രിസ്ത്യാനികൾ മാർത്തോമാ പൈതൃകം അവകാശപ്പെടുന്നതിന്റെ ചരിത്ര രേഖകളിൽ ഏറ്റവും പ്രധാനപ്പെട്ടവയിൽ ഒന്നാണ് 1301ലെ സുറിയാനി കൈയ്യെഴുത്തുപ്രതി.
അതിനുമുമ്പ് ഇന്ത്യയിൽ സന്ദർശനം നടത്തിയ ചില വിദേശ സഞ്ചാരികൾ മാർത്തോമൻ പാരമ്പര്യം വിവരിച്ചിട്ടുണ്ട്.
മാർത്തോമാ ശ്ലീഹായുടെ സിംഹാസനത്തിന്റെ അധികാരി എന്ന് മാർ യാക്കോവ് മെത്രാപ്പോലീത്തയെ അഭിസംബോധന ചെയ്യുന്നതിലൂടെ ഈ പാരമ്പര്യത്തിന്റെ സഭാപരമായ ഒരു പ്രകടനം ദൃശ്യമാകുന്നുണ്ട്.
കിഴക്കിന്റെ സഭയുടെ സഭാ സംവിധാനത്തിൽ ഇന്ത്യയിലെ ക്രിസ്ത്യാനികളുടെ മാർത്തോമാ പൈതൃകം അംഗീകരിക്കപ്പെട്ടിരുന്നു എന്നതിന്റെ സൂചനയും ഇത് നൽകുന്നു.
പാർസിലെ സഭയിൽ മാർത്തോമാ പൈതൃകം കാതോലിക്കോസുമായുള്ള ഐക്യത്തിന് വിഘാതം ആയപ്പോൾ ഇന്ത്യയിലെ സഭയിൽ അത് സഭാസംവിധാനത്തിന്റെ സ്വീകാര്യതയ്ക്കും പരസ്പര അംഗീകാരത്തിനും കാരണമായി എന്നത് ഇതിലെ വിരോധാഭാസമാണ്.
കാതോലിക്കോസ് യാഹ്ബാലാഹായെ ബഹുമാനിക്കുന്നതിന് ഉപയോഗിച്ചിരിക്കുന്ന പദഘടനയിൽ കിഴക്കിന് മറ്റു ദിക്കുകളുടെ മേലുള്ള പ്രാമുഖ്യം എടുത്തുപറയുന്നുണ്ട്.
ക്രൈസ്തവസഭകളിൽ പ്രത്യേകിച്ച് ലത്തീൻ സഭയിൽ റോമിലെ മാർപാപ്പയ്ക്ക് അഥവാ പാശ്ചാത്യ പാത്രിയർക്കീസിന് ലഭിച്ചിരുന്ന പ്രാമുഖ്യത്തിന് ഘടക വിരുദ്ധമായ ഒരു ആശയമായി ഇതിനെ കാണാൻ കഴിയും.
കിഴക്കിന്റെ സഭയുടെ, പ്രത്യേകിച്ച് ഇന്ത്യൻ സഭയുടെയും നസ്രാണി സമൂഹത്തിന്റെയും, ആത്മാവബോധവും അധികാരസംവിധാനത്തിന്റെ വ്യാഖ്യാനവും എപ്രകാരമുള്ളതായിരുന്നു എന്നതിൻറെ സൂചന ഇത് നൽകുന്നു.
എന്നാൽ രസകരമായ മറ്റൊരു വസ്തുത ഇതിൽ പരാമർശിക്കപ്പെടുന്ന യാഹ്ബാലാഹാ കാതോലിക്കോസ് ഏതാനം വർഷങ്ങൾക്ക് ശേഷം, 1304ൽ, കുരിശു യുദ്ധത്തിൻറെ ഭാഗമായി എത്തിയ മിഷണറിമാരുടെ സ്വാധീനത്തിന്റെ ഫലമായി റോമിലെ മാർപാപ്പയുടെ പ്രാമുഖ്യം അംഗീകരിച്ച ആളാണ് എന്നുള്ളതാണ്.
ഇവിടെയാണ് ഈ കയ്യെഴുത്ത് പ്രതിയുടെ പ്രസക്തിയും വർദ്ധിക്കുന്നത്.
വിവിധ സഭാ ചരിത്രകാരന്മാർ യാഹ്ബാലാഹാ റോമിലെ മാർപാപ്പയുടെ അധികാരം അംഗീകരിച്ചതിന്റെ പ്രാധാന്യത്തെക്കുറിച്ച് തർക്കിച്ചിരുന്നു.
1304ൽ യാഹ്ബാലാഹാ മാർപാപ്പയ്ക്ക് നൽകിയ ഈ അംഗീകാരം പ്രായോഗികതലത്തിൽ കാര്യമായ ഒരു മാറ്റവും വരുത്തിയിട്ടില്ല എന്നും രാഷ്ട്രീയവും മധ്യപൂർവ ദേശത്തെ ക്രൈസ്തവരുടെ സാന്ദർഭികവുമായ പല കാരണങ്ങളാണ് ഇതിലേക്ക് നയിച്ചത് എന്നും ഉള്ള സൂചനയാണ് ഇത് നൽകുന്നത്.
മാർപാപ്പയ്ക്കും റോമൻ സഭയ്ക്കും പത്രോസ് ശ്ലീഹായുടെ സിംഹാസന പിന്തുടർച്ചയുടെ പേരിൽ സഭാപരമായ പ്രാമുഖ്യം യാഹ്ബാലാഹാ അംഗീകരിച്ചെങ്കിലും പൗരസ്ത്യ സുറിയാനി ക്രിസ്ത്യാനികൾ ഒരിക്കലും പടിഞ്ഞാറൻ സഭയ്ക്ക് തങ്ങളുടെ മേൽ എന്തെങ്കിലും അധികാരം ഉള്ളതായി കണക്കാക്കിയിരുന്നില്ല എന്ന് ഈ കൈയെഴുത്ത് വിവരണം വ്യക്തമാക്കുന്നുണ്ട്.
മാത്രമല്ല നെസ്തോറിയസിനെ വിശുദ്ധനായി പരിഗണിക്കുന്നതിന്റെ പേരിൽ റോമൻ സഭാപ്രതിനിധികളും പൗരസ്ത്യ സുറിയാനി സഭാനേതാക്കളും തമ്മിൽ അധികം വൈകാതെ തർക്കം ഉടലെടുക്കുകയും യാഹ്ബാലാഹായുടെ ഈ നടപടി അപ്രായോഗികമായി മാറുന്ന സാഹചര്യം ഉണ്ടാവുകയും ചെയ്തു.
ശൃംഗിക ഇംഗ്ലീഷ് വിലാസം https://ml.wikipedia.org/wiki/Antenna_(biology) Large antennae on a longhorn beetle
ആർത്രോപോഡ വിഭാഗത്തിൽപെട്ട ജീവികളുടെ ഒരു ഇന്ദ്രിയമാണ് ശൃംഗിക (Antennae).
ഇവ തലയുടെ ഒന്നാമത്തെയോ രണ്ടാമത്തെയോ ഖണ്ഡത്തിൽ ജോഡികളായി കാണപ്പെടുന്നു.
ഇവ പൊതുവെ സ്പർശിനികളാണെങ്കിലും ഇവയുടെ ധർമ്മം ഇനമനുസരിച്ചു വ്യത്യാസപ്പെടാം.
ചലനം, താപം, ശബ്ദം, ഗന്ധം, രുചി ഇവയെല്ലാം മനസ്സിലാക്കാൻ ശൃംഗിക ഉപകരിക്കുന്നു.
ചില ജീവികളിൽ ഇവ ഇണചേരൽ, നീന്തൽ, ഉറപ്പിക്കൽ തുടങ്ങിയ ആവശ്യങ്ങൾക്ക് ഉപകരിക്കുന്നു.
ലാർവകളിൽ ഇവ ഇമാഗോകളിൽനിന്നും വ്യത്യസ്തമായിരിക്കും.
ക്രസ്റ്റേഷ്യൻ
ക്രസ്റ്റേഷ്യനുകൾക്ക് രണ്ടു ജോഡി ശൃംഗികൾ ഉണ്ട്.
പ്രാണികൾ Terms used to describe shapes of insect antennae Antennal shape in the Lepidoptera from C. T. Bingham (1905)
പ്രാണികൾക്ക് ഒരു ജോഡി ശൃംഗികൾ മാത്രമാണ് ഉള്ളത്.
ശൃംഗേരി ഇംഗ്ലീഷ് വിലാസം https://ml.wikipedia.org/wiki/Sringeri
കർണ്ണാടക സംസ്ഥാനത്തിലെ ചിക്കമഗളൂർ ജില്ലയിലെ മലയോര പട്ടണവും താലൂക്ക് തലസ്ഥാനവുമാണ് ശൃംഗേരി .
അദ്വൈത വേദാന്തത്തിന്റെ ഉപജ്ഞാതാവും ഋഷീശ്വരനുമായ ശങ്കരാചാര്യർ എ.ഡി എട്ടാം നൂറ്റാണ്ടിൽ സ്ഥാപിച്ച നാല് മഠങ്ങളിൽ ആദ്യത്തേതാണ് തുംഗാ നദീ തീരത്ത് സ്ഥാപിച്ച ശ്രൃംഗേരി മഠം (ശൃംഗേരി ശാരദാമഠം).
ഋഷി വിഭാണ്ഡകന്റെയും പുത്രനായ ഋഷ്യശൃംഗന്റെയും ആശ്രമം ഉണ്ടായിരുന്നതായി കരുതപ്പെടുന്ന കുന്നായ ഋഷ്യശൃംഗ-ഗിരിയിൽ നിന്നാണ് ശൃംഗേരി എന്ന പേര് ലഭിച്ചത് എന്ന് വിശ്വസിക്കുന്നു.
രാമായണത്തിലെ ബാലകാണ്ഡത്തിിൽ, ഋഷ്യശൃംഗൻ എങ്ങനെയാണ് വരൾച്ച ബാധിച്ച രോമപാദ രാജ്യത്തിൽ മഴ പെയ്യിച്ചതെന്ന് വസിഷ്ഠൻ വിവരിക്കുന്നു.
ഐതിഹ്യമനുസരിച്ച്, ശ്രീ ആദിശങ്കരൻ തന്റെ ശിഷ്യന്മാരെ താമസിക്കാനും പഠിപ്പിക്കാനുമുള്ള സ്ഥലമായി ഈ സ്ഥലം തിരഞ്ഞെടുത്തതായി പറയപ്പെടുന്നു.
അദ്ദേഹം തുംഗ നദിക്കരയിലൂടെ നടക്കുമ്പോൾ, പ്രസവിക്കുന്ന ഒരു തവളക്ക് പൊള്ളുന്ന വെയിലിൽ നിന്ന് അഭയം നൽകുന്ന ഒരു മൂർഖൻ പാമ്പിനെ കണ്ടു.
സ്വാഭാവിക ശത്രുക്കൾ അവരുടെ സഹജവാസനകൾക്കപ്പുറത്തേക്ക് പോയ സ്ഥലം കണ്ട് വിസ്മയിച്ച അദ്ദേഹം ഇവിടെ ആശ്രമം സ്ഥാപിച്ച് പന്ത്രണ്ട് വർഷം താമസിച്ചു.
ഇത് കൂടാതെ ശ്രീ ആദിശങ്കരാചാര്യർ ഇന്ത്യയുടെ വടക്ക് (ബദരീനാഥിനടുത്തുള്ള ജ്യോതിർമഠം), കിഴക്ക് (പുരിയിൽ), പടിഞ്ഞാറ് (ദ്വാരകയിൽ) എന്നിവിടങ്ങളിലും മഠങ്ങൾ സ്ഥാപിച്ചു.
ശൃംഗേരി സ്ഥിതി ചെയ്യുന്നത് 13.42°N 75.25°E ൽ ആണ്.
ഇവിടം ശരാശരി 672 മീറ്റർ (2204 അടി) ഉയരത്തിലാണ്.
ശരാശരി വാർഷിക താപനില 23.5 ഡിഗ്രി സെൽഷ്യസാണ്, ഏപ്രിലിൽ ഏറ്റവും കൂടിയ താപനില 32 ഡിഗ്രി സെൽഷ്യസിലും ശീതകാല മാസങ്ങളിൽ (ഡിസംബർ-ജനുവരി) കുറഞ്ഞ താപനില 16 ഡിഗ്രി സെൽഷ്യസിലും എത്തുന്നു.
പ്രധാനമായും ജൂൺ, ജൂലൈ, ആഗസ്ത് മാസങ്ങളിൽ ഗണ്യമായ മഴയുണ്ട് (വാർഷിക ശരാശരി 3949 മില്ലിമീറ്റർ).
2018-ൽ, ശൃംഗേരിയിൽ 4,981 മില്ലിമീറ്റർ (196.1 ഇഞ്ച്) വാർഷിക മഴ ലഭിച്ചു.
2019-ൽ ശൃംഗേരിയിൽ 3,819 മില്ലിമീറ്റർ (150.4 ഇഞ്ച്) വാർഷിക മഴ ലഭിച്ചു.
2022-ൽ 3,892 മില്ലിമീറ്റർ (153.2 ഇഞ്ച്) വാർഷിക മഴ ലഭിച്ചു.
ചരിത്രം ശൃംഗേരിമഠവും ടിപ്പുസുൽത്താനും
ഹൈദരാലിയും ടിപ്പുവും ശൃംഗേരി മഠവുമായി നല്ല ബന്ധം സൂക്ഷിച്ചിരുന്നു .
1791-ൽ മറാത്ത സൈന്യം ശൃംഗേരി മഠം ആക്രമിച്ച് കൊള്ളയടിക്കുകയും ഒരുപാട് ബ്രാഹ്മണരെ വധിക്കുകയും ചെയ്തപ്പോൾ മഠാധിപതി ടിപ്പുവിന്റെ സഹായം തേടുകയുണ്ടായി.
ഈ സംഭവത്തിൽ അനുശോചിച്ചുകൊണ്ട് ഇങ്ങനെ പറഞ്ഞു.
"ഇത്തരം വിശുദ്ധഗേഹങ്ങൾക്ക് നേരെ അക്രമം നടത്തുന്ന കുറ്റവാളികൾ ഈ കലിയുഗത്തിൽ ഉടൻ തന്നെ പ്രത്യാഘാതങ്ങൾ അനുഭവിക്കേണ്ടിവരും ( കുറ്റങ്ങൾ ചിരിച്ചു കൊണ്ട് ചെയ്യുന്നവർ, കരഞ്ഞുകൊണ്ട് ശിക്ഷ ഏറ്റുവാങ്ങുന്നു എന്ന വരി ഉദ്ധരിച്ചുകൊണ്ട്)."
ഉടൻ തന്നെ ടിപ്പു സുൽത്താൻ ബിദ്നൂർ ഗവർണർ മുഖേന ധനസഹായവും മറ്റു സമ്മാനങ്ങളും എത്തിക്കുകയുണ്ടായി .
നന്ദിസൂചകമായി മഠാധിപതി പ്രസാദവും ഷാളും തിരിച്ച് അയക്കുകയുണ്ടായി .
ഇതിന്റെ രേഖകളായി ടിപ്പുവിനും മഠാധിപതിക്കുമിടയിൽ നടന്ന മുപ്പതോളം കത്തുകൾ 1916-ൽ കണ്ടെടുക്കപ്പെട്ടു.
ശൃംഗേരി ശാരദാദേവിയുടെ മുദ്രണത്തോടെയുള്ള ടിപ്പുവിന്റെ നാണയം കണ്ടെടുക്കപ്പെട്ടിട്ടുണ്ട് .
ചിത്രശാല ഇന്ത്യൻ സംസ്ഥാനമായ കർണാടകയിലെ ചിക്കമംഗളൂരു ജില്ലയിൽ സ്ഥിതി ചെയ്യുന്ന  ശൃംഗേരി മഠം (ശൃംഗേരി ശാരദാമഠം) ഇന്ത്യൻ സംസ്ഥാനമായ കർണാടകയിലെ ചിക്കമംഗളൂരു ജില്ലയിൽ സ്ഥിതി ചെയ്യുന്ന  ശൃംഗേരി മഠം (ശൃംഗേരി ശാരദാമഠം) ഇന്ത്യൻ സംസ്ഥാനമായ കർണാടകയിലെ ചിക്കമംഗളൂരു ജില്ലയിൽ സ്ഥിതി ചെയ്യുന്ന  ശൃംഗേരി മഠം (ശൃംഗേരി ശാരദാമഠം) ഇന്ത്യൻ സംസ്ഥാനമായ കർണാടകയിലെ ചിക്കമംഗളൂരു ജില്ലയിൽ സ്ഥിതി ചെയ്യുന്ന  ശൃംഗേരി മഠം (ശൃംഗേരി ശാരദാമഠം) ഇന്ത്യൻ സംസ്ഥാനമായ കർണാടകയിലെ ചിക്കമംഗളൂരു ജില്ലയിൽ സ്ഥിതി ചെയ്യുന്ന  ശൃംഗേരി മഠം (ശൃംഗേരി ശാരദാമഠം) ഇന്ത്യൻ സംസ്ഥാനമായ കർണാടകയിലെ ചിക്കമംഗളൂരു ജില്ലയിൽ സ്ഥിതി ചെയ്യുന്ന  ശൃംഗേരി മഠം (ശൃംഗേരി ശാരദാമഠം) ഇന്ത്യൻ സംസ്ഥാനമായ കർണാടകയിലെ ചിക്കമംഗളൂരു ജില്ലയിൽ സ്ഥിതി ചെയ്യുന്ന  ശൃംഗേരി മഠം (ശൃംഗേരി ശാരദാമഠം) ഇന്ത്യൻ സംസ്ഥാനമായ കർണാടകയിലെ ചിക്കമംഗളൂരു ജില്ലയിൽ സ്ഥിതി ചെയ്യുന്ന  ശൃംഗേരി മഠം (ശൃംഗേരി ശാരദാമഠം) അവലംബം
ശെഖെവാൾ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു ഗ്രാമമാണ് ശെഖെവാൾ .
ശെഖെവാൾ ഗ്രാമത്തിന്റ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ശെഖെവാൾ ഗ്രാമത്തിൽ 64 വീടുകൾ ഉണ്ട്.
ശെഖെവാൾ ലെ സാക്ഷരതാ നിരക്ക് 41.38 ശതമാനമാണ്.
ശെഖെവാൾ ലെ 6 വയസ്സിനു താഴെയുള്ള കുട്ടികളുടെ എണ്ണം 46 ആണ്.
ഇത് ശെഖെവാൾ ലെ ആകെ ജനസംഖ്യയുടെ 15.86 ശതമാനമാണ്.
ശെഖെവാൾ ലെ 278  പേരും പട്ടിക ജാതി വിഭാഗത്തിൽ പെടുന്നു.
ശൃംഗേരി ശാരദാ പീഠം
എ.ഡി 8-ആം നൂറ്റാണ്ടിൽ ശങ്കരാചാര്യർ സ്ഥാപിച്ച ഒരു അദ്വൈത വേദാന്ത മഠമാണ് ശൃംഗേരി ശാരദാ പീഠം ( സംസ്കൃതം : शृंगेरी शारदा पीठम ; ഇംഗ്ലീഷ് : Sringeri Sharada Peetha ).
ശങ്കരാചാര്യർ ഇന്ത്യയുടെ നാലു ദിക്കിലായി സ്ഥാപിച്ച നാലു മഠങ്ങളിൽ ദക്ഷിണദേശത്തുള്ള മഠമാണ് ഇത്.
കർണാടകത്തിലെ ചിക്കമംഗളൂർ ജില്ലയിൽ തുംഗാ നദിക്കരയിലായാണ് ശാരദാമഠം സ്ഥിതിചെയ്യുന്നത്.
മംഗളൂരു നഗരത്തിൽ നിന്ന് ഈ മഠം 105 കിലോമീറ്ററും, ബെംഗളൂരുവിൽനിന്ന് 303 കിലോമീറ്ററും അകലെയാണ്.
ചരിത്രം അവലംബം ↑ {{ cite web }} : Cite has empty unknown parameter: | 1= ( help ) പുറത്തേക്കുള്ള കണ്ണികൾ Sringeri Sharada Peetham എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official Website of Sringeri Sharada Peetha Tattvaloka monthly magazine of Hinduism published by Sringeri Sharada Peetha Sringeri Vidya Bharati Foundation, USA Sringeri Vidya Bharati Foundation, Canada
ശൃംഗേരി ശാരദാംബ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Shringeri_Sharadamba_Temple
കർണാടക സംസ്ഥാനത്തിലെ ചിക്കമഗളൂർ ജില്ലയിൽ സ്ഥിതിചെയ്യുന്ന ഹൈന്ദവാരാധനാ ദേവീക്ഷേത്രമാണ് ശൃംഗേരി ശാരദാംബ ക്ഷേത്രം .
തുംഗഭദ്ര നദീ തീരത്ത് സ്ഥിതിചെയ്യുന്ന ഈ പ്രദേശം പ്രസിദ്ധമായ തീർത്ഥാടനകേന്ദ്രമാണ് ഐതിഹ്യം
ശെഖാവതി ചിത്രകല മാണ്ടവ കോട്ടയുടെ ഉള്ളിലെ ചിത്രപ്പണി
രാജസ്ഥാനിലെ ഝുംഝുനു, സിക്കാർ , ചുരു എന്നീ ജില്ലകൾ ഉൾപ്പെടുന്ന ശേഖാവതി മേഖലയിലെ കെട്ടിടങ്ങളുടെയും ഹവേലികളിലും ഉള്ള ചുവർചിത്രങ്ങളെയാണ് ശേഖാവതി ചിത്രകല എന്ന് വിശേഷിപ്പിക്കുന്നത്.
ഈ ചിത്രങ്ങൾ പൌരാണിക, രാജകീയ, പ്രകൃതി രംഗങ്ങൾ ദൃശ്യമാക്കുന്നു.
ദൈനന്ദിന ജീവിത രംഗങ്ങളും, യുദ്ധങ്ങളുടെയും നായാട്ടുകളുടെയും കഥകൾ പറയുന്ന ഈ ചിത്രങ്ങൾ ശേഖാവതിയുടെ ചരിത്രത്തിന്റെ ദൃശ്യാവിഷ്കരണങ്ങൾ കൂടിയാണ്.
ബ്രിട്ടീഷ് ഭരണകാലത്തെ മാറ്റങ്ങളും ഇവയിൽ പ്രതിപാദിച്ചിട്ടുണ്ട്.
പാശ്ചാത്യ സാങ്കേതിക മികവിന്റെ പര്യായങ്ങളായ വിമാനങ്ങൾ , കാറുകൾ , ടെലിഫോൺ എന്നിവ പിൽകാലത്തുണ്ടായ ചിത്രങ്ങളിൽ ദൃശ്യമാണ് .
ശേഖാവതി ചിത്രകലയുടെ ഉത്ഭവം
മധ്യകാലീന രാജ്യങ്ങളായിരുന്ന ബിക്കാനെർ , ജയ്‌പൂർ എന്നിവയ്ക്ക് നടുവിൽ സ്ഥിതി ചെയ്തിരുന്ന ശേഖാവതി ഉത്തരേന്ത്യയെയും ഗുജറാത്തിനെയും ബന്ധിപ്പിക്കുന്ന ഒരു പ്രധാന പാതയിലായിരുന്നു.
ബിക്കാനെർ , ജയ്‌പൂർ രാജ്യങ്ങളിലെ കടുത്ത നികുതി നയം മൂലം വളരെ അധികം വ്യാപാരികൾ തങ്ങളുടെ കച്ചവട യാത്രകൾക്കായി ശേഖാവതി തിരഞ്ഞെടുത്തു.
18 ആം നൂറ്റാണ്ടു മുതൽ 1822 വരെയുള്ള കാലഘട്ടത്തിൽ ശേഖാവതി ഉത്തരേന്ത്യയുടെ വ്യാപരകേന്ദ്രമായ് മാറി.
മുഗളന്മാർക്കും ബ്രിട്ടീഷ് സാമ്രാജ്യത്തിനുമിടെയിലെ ഒന്നര നൂറ്റാണ്ടിലാണ് ശേഖാവതിയുടെ പ്രതാപം അതിന്റെ ഉയരത്തിലെത്തിയത്.
ഇക്കാലയളവിലാണ് ശേഖാവതി ചിത്രകലയുടെ തുടക്കവും.
ശേഖാവതിയിലെ മാർവാഡി വ്യാപാര സമൂഹം വികസ്സിച്ചതോട് കൂടിയാണ് ശേഖാവതി ചിത്രകലയ്ക്ക് തുടക്കമാകുന്നത്.
18,19 നൂറ്റാണ്ടുകളിലും 20 ആം നൂറ്റാണ്ടിന്റെ ആദ്യ ദാശാബ്ദങ്ങളിലും പണികഴിപ്പിച്ച ഹവേലികൾ എന്ന് വിളിക്കുന്ന മാളികകളിലാണ് ശേഖാവതി ചിത്രങ്ങൾ ഉള്ളത്.
ഉൾഭിത്തികൾ സമൃദ്ധമായി ഈ ചിത്രങ്ങളാൽ അലങ്കൃതമാണ്.
20 ആം നൂട്ടണ്ടോടുകൂടിയാണ് പുറംഭിത്തികളും ഇപ്രകാരം ചിത്രീകരിച്ചു തുടങ്ങിയത് .
ചിത്രരചനാരീതി
ഇറ്റാലിയൻ ചുവർചിത്ര സമ്പ്രദായമായ "ഫ്രെസ്കോ ബ്യുഒണോ" യുടെ മാത്രികയിലാണ് ശേഖാവതി ചിത്രങ്ങളും നിർമിച്ചിരിക്കുന്നത്.
കൂർത്ത കമ്പുകൾ കൊണ്ട് കുമ്മായത്തിൽ കലാകാരന്മാർ രൂപങ്ങൾ ഉണ്ടാക്കുകയും പിന്നീടതിൽ ചുണ്ണാമ്പ് വെള്ളത്തിൽ ചാലിച്ച നിറങ്ങൾ നിറയ്ക്കുന്നു.
ഒട്ടകക്കൊഴുപ്പിൽ നിന്ന് നിർമ്മിക്കുന്ന പശ ഈ നിറങ്ങളെ കുമ്മായത്തിലേക്ക് ഉറച്ചു പിടിക്കുവാനും ശേഖാവതിയുടെ കഠിന കാലാവസ്ഥയെ അതിജീവിക്കുവാനും സഹായിക്കുന്നു.
രാജസ്ഥാനി ചിത്രകലയുടെ നാല് പ്രധാന ശൈലികളിൽ ഒന്നായ ധുൻധാർ ശൈലിയിൽ ഉള്ള ചിത്രകലയാണ്‌ ശേഖാവതി.
ഈ ചിത്രങ്ങൾ രചിക്കുന്നത്‌ കുംഭാരൻ ജാതിയിലെ പ്രത്യേക കലാകാരായ "ചിത്തേരകൾ " ആണ്.
കെട്ടിടനിർമ്മാണത്തിൽ കൽപ്പണിക്കരായ ഇവർ കെട്ടിട നിർമ്മാണത്തിലും അതിന്റെ അലങ്കാര ജോലികളിലും പങ്കു വഹിക്കുനതിനാൽ ചിത്തേരകളെ "ചജേരകൾ " എന്നും വിളിക്കുന്നു.
ചുവർചിത്രകല ഒരു കൂട്ടായ പ്രയത്നഫലമാണ് .
ചിത്രങ്ങളുടെ രചനയും, രേഖാരൂപവും ചജേരത്തലവൻ നിശ്ചയിക്കുന്നുവെങ്കിലും, അതിലെ നിറങ്ങളും ചിത്രങ്ങളുടെ വിശദാംശങ്ങളും സംഘാംഗങ്ങൾ പൂരിപ്പിക്കുന്നു.
വീട്ടിനുള്ളിലെ ജനാലകളും കതകുകളും തങ്ങളുടെ ചിത്രങ്ങളുടെ ഭാഗമാക്കി മാറ്റുന്നു ഈ ചിത്രകാരന്മാർ
പ്രക്രിതിസിദ്ധമായ നിറങ്ങളാണീ ചിത്രങ്ങളിൽ ആദ്യകാലങ്ങളിൽ ഉപയോഗിച്ചിരുന്നത്.
19 ആം നൂറ്റാണ്ടോടുകൂടി കൃത്രിമ നിറങ്ങളും വ്യാപകമായി ഉപയോഗിക്കപ്പെട്ടു തുടങ്ങി.
പ്രക്രിതിസിദ്ധമായ നിറങ്ങളിൽ വിളക്കിൻ കരി, ചുണ്ണാമ്പ്, നീലം , കുങ്കുമം , മഞ്ഞ കളിമൺ എന്നീ വസ്തുക്കൾ ഉൾപെടുന്നു.
ഇവ ഉപയോഗിക്കുമ്പോൾ പക്ഷെ കുമ്മായം ഉണങ്ങുന്നതിന് മുമ്പായി ചിത്രം പൂർത്തീകരിക്കേണ്ടതുണ്ട്.
കൃത്രിമ നിറങ്ങളുടെ വരവോടെ ഈ പ്രശ്നം ഇല്ലാതായി.
കൃത്രിമ നിറങ്ങൾ കുമ്മായത്തിനു മുകളിൽ ഉപയോഗിക്കാവുന്നതിനാൽ ചിത്രകാരന് തന്റെ ചിത്രത്തിനു കൂടുതൽ കലാപരമായ വിശദാംശങ്ങൾ നൽകാനാകുന്നു .
കൂപ്പർ ശേഖാവതി ചുവർചിത്രങ്ങളുടെ പ്രമേയങ്ങളെ പത്തായി തിരിച്ചിട്ടുണ്ട്.
മതപരമായ വിഷയങ്ങൾ , രാഗമാലകൾ , നാടൻ കഥകൾ , ചരിത്രപരമായ സംഭവങ്ങളും വ്യക്തികളും, വൃക്ഷ പക്ഷി മ്രഗാധികൾ , അനുദിന ജീവിത ചര്യകൾ , ശ്രംഗാര രസം , സ്ഥലവിശേഷണങ്ങൾ , ബ്രിട്ടീഷ് ഭരണത്തിൽ നിന്നുള്ള സ്വാധീനങ്ങൾ , ആലങ്കാരിക രൂപങ്ങൾ എന്നിവയാണ് ശേഖാവതി ചിത്രകലയിൽ സാധാരണയായ് കാണപ്പെടുന്ന പ്രമേയങ്ങൾ .
നാശോന്മുഖമായ കലാസമ്പത്ത്
കാലക്രമേണ മാർവാഡി മാളികകൾ പലതും അവരുടെ ഉടമസ്ഥർ നഗരങ്ങളിലേക്ക് ചേക്കേറിയതോടെ അവഗണനയുടെയും നാശത്തിന്റെയും ഇരകളായി.
സംരക്ഷണയുടെ അഭാവത്തിൽ പല ചുവർചിത്രങ്ങളും ഇളകിപ്പോകുകയോ അവയ്ക്ക് മുകളിൽ വെള്ള പൂശി നഷ്ടമാവുകയോ ചെയ്തു.
ഷെഖാവതി ചിത്രകലയെ പുനരുജ്ജീവിപ്പിക്കുന്നതിനായി ഭാരത, രാജസ്ഥാൻ സർക്കാരുകൾ ചില ശ്രമങ്ങൾ നടത്തിയിട്ടുണ്ട്.
ഇതിന്റെ ഫലമായി ജയ്‌പുരിലെ ജവഹർ കലാ കേന്ദ്രയിലും ദില്ലിയിലെ ദേശിയ കരകൌശല മ്യൂസിയത്തിലും പ്രത്യേകം നിർമ്മിക്കപ്പെട്ട ശേഖാവതി ചുവർചിത്ര ശേഖരങ്ങളുണ്ട്.
പൈത്രിക വിനോദസഞ്ചാരം ഇത്തരം മാളികകളുടെയും അവയിലുള്ള ശേഖാവതി ചിത്രകലകളുടെയും ദീർഖ കാല സംരക്ഷണത്തിനു സഹായകമാകും എന്നാണ് കരുതപ്പെടുന്നത്.
2012 -ഇൽ ശേഖാവതി ചിത്രകലയെ പറ്റി ഭാരത സർക്കാർ തപാൽ സ്റ്റാമ്പ്‌ ഇറക്കുകയുണ്ടായി .
അവലംബം Further reading (see index: p. 148-152)
സെന്റിനൽ നിരീക്ഷണം ഇംഗ്ലീഷ് വിലാസം https://ml.wikipedia.org/wiki/Sentinel_surveillance
"ഒരു ജനസംഖ്യയുടെ ആരോഗ്യനിലയിലെ സ്ഥിരത അല്ലെങ്കിൽ മാറ്റം വിലയിരുത്തുന്നതിന് നിർദ്ദിഷ്ട വ്യവസ്ഥകളുടെ സംഭവത്തിന്റെ നിരക്ക് നിരീക്ഷിക്കൽ" ആണ് സെന്റിനൽ നിരീക്ഷണം .
ഒരു വലിയ ജനസംഖ്യയിലെ പ്രവണതകൾ കണക്കാക്കുന്നതിന് ഒരു ഭൂമിശാസ്ത്രപരമായ പ്രദേശം അല്ലെങ്കിൽ ഉപഗ്രൂപ്പ് പോലുള്ള ഒരു പ്രത്യേക കൂട്ടത്തിൽ രോഗനിരക്കിനെക്കുറിച്ചുള്ള പഠനവും ഇത് ലക്ഷ്യമിടുന്നു.
സ്റ്റാൻഡേർഡ് പബ്ലിക് ഹെൽത്ത് റിപ്പോർട്ടുകൾ സംഗ്രഹിക്കുന്നത് പോലുള്ള ഒരു നിഷ്ക്രിയ സംവിധാനത്തിലൂടെ നേടാൻ കഴിയാത്ത ഒരു പ്രത്യേക രോഗത്തെക്കുറിച്ചുള്ള ഡാറ്റ നേടുന്നതിന് ഒരു സെന്റിനൽ നിരീക്ഷണ സംവിധാനം ഉപയോഗിക്കുന്നു.
നന്നായി രൂപകൽപ്പന ചെയ്ത സെന്റിനൽ സിസ്റ്റത്തിൽ ശേഖരിക്കുന്ന ഡാറ്റ ഉപയോഗിച്ച്, ട്രെൻഡുകൾ, രോഗപ്പകർച്ചയുടെ തീവ്രത, എന്നിവ നിരീക്ഷിക്കുന്നതിനും മറ്റ് നിരീക്ഷണ രീതികൾക്ക് ദ്രുതവും സാമ്പത്തികവുമായ ബദൽ നൽകുന്നതിനും പ്രയോജനപ്പെടുത്തുന്നു.
സെന്റിനൽ സിസ്റ്റങ്ങളിൽ റിപ്പോർട്ടിംഗ് സൈറ്റുകളുടെ ഒരു ശൃംഖല ഉൾപ്പെടുന്നു, സാധാരണയായി ആശുപത്രികൾ, നിരീക്ഷണ സൈറ്റുകൾ എന്നിവ ഇനിപ്പറയുന്നവ നൽകണം: പ്രോഗ്രാം റിസോഴ്സ് ചെയ്യാനുള്ള പ്രതിബദ്ധത ടാർഗെറ്റ് രോഗം നിരീക്ഷിക്കാനുള്ള ഉയർന്ന സാധ്യത, രോഗത്തിൻറെ വിഷയങ്ങൾ‌ ആസൂത്രിതമായി പരിശോധിക്കാൻ‌ കഴിയുന്ന ഒരു ലബോറട്ടറി, പരിചയസമ്പന്നരായ, യോഗ്യതയുള്ള സ്റ്റാഫ്.
എളുപ്പത്തിൽ സൈറ്റ് ആക്സസ് ഉള്ള  ജനസംഖ്യ സിസ്റ്റങ്ങൾ
സെന്റിനൽ സിസ്റ്റങ്ങൾ ഹീമോഫിലസ് ഇൻഫ്ലുവൻസ തരം ബി, മെനിംഗോകോക്കസ്, ന്യുമോകോക്കസ് എന്നിവപോലുള്ള സാംക്രമിക രോഗങ്ങളുടെ വിവരങ്ങൾ ശേഖരിക്കുന്നു.
തിരഞ്ഞെടുത്ത സ്ഥലങ്ങളിൽ മാത്രമാണ് സെന്റിനൽ നിരീക്ഷണം നടത്തുന്നത് എന്നതിനാൽ, അപൂർവ രോഗങ്ങൾ അല്ലെങ്കിൽ സെന്റിനൽ സൈറ്റുകളിൽ നിന്ന് അകലെയുള്ള രോഗപ്പകർച്ച എന്നിവ നിരീക്ഷിക്കുന്നതിന് ഇത് ഉചിതമല്ല.
COVID-19 നായി ഹവായ് സംസ്ഥാനം ഒരു സെന്റിനൽ നിരീക്ഷണ പരിപാടി നടത്തുന്നു.
/ 1 / 11/2020 മുതൽ, പരിശോധിച്ച 1,084 മാതൃകകളിൽ 23  (2.1%)  കോവിഡ് -19 കേസുകൾ  കണ്ടെത്തി.
സംസ്ഥാനത്തിന്റെ ഭൂമിശാസ്ത്രപരവും പ്രായവ്യത്യാസവുമായി പൊരുത്തപ്പെടുന്നതിന് സാമ്പിളുകൾ തെരഞ്ഞെടുത്തു.
ഇതും കാണുക എപ്പിഡെമോളജി പരാമർശങ്ങൾ ബാഹ്യ ലിങ്കുകൾ
സെന്റേർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ
സെന്റേർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ ( CDC അഥവാ U.S. CDC ) അമേരിക്കൻ ഐക്യനാടുകളിലെ ദേശീയ പൊതുജനാരോഗ്യ ഏജൻസിയാണ്.
ഡിപ്പാർട്ട്മെന്റ് ഓഫ് ഹെൽത്ത് ആന്റ് ഹ്യൂമൻ സരി‍വ്വീസസിനു കീഴിൽ, ഒരു യു.എസ്. ഫെഡറൽ ഏജൻസിയായ ഇതിന്റെ ആസ്ഥാനം ജോർജിയയിലെ അറ്റ്ലാന്റയാണ് .
അമേരിക്കൻ ഐക്യനാടുകളിലും ലോകത്താകമാനവും അസുഖം, പരിക്ക്, വൈകല്യം എന്നിവ നിയന്ത്രിക്കുക, തടയുക എന്നീ പ്രവർത്തനങ്ങളിലൂടെ പൊതുജനാരോഗ്യവും സുരക്ഷയും സംരക്ഷിക്കുകയെന്നതാണ് ഈ ഏജൻസിയുടെ സുപ്രധാന ലക്ഷ്യം.
രോഗ നിയന്ത്രണവും പ്രതിരോധവും വികസിപ്പിക്കുന്നതിലും പ്രയോഗിക്കുന്നതിലും സിഡിസി ദേശീയ ശ്രദ്ധ കേന്ദ്രീകരിക്കുന്നു.
പകർച്ചവ്യാധി, ഭക്ഷ്യജന്യ രോഗകാരികൾ, പാരിസ്ഥിതിക ആരോഗ്യം, തൊഴിൽ സുരക്ഷയും ആരോഗ്യവും, ആരോഗ്യ പുഷ്ടി, ക്ഷത നിവാരണം, യു.എസ്. പൗരന്മാരുടെ ആരോഗ്യം മെച്ചപ്പെടുത്തുന്നതിനുവേണ്ടി രൂപകൽപ്പന ചെയ്ത വിദ്യാഭ്യാസ പ്രവർത്തനങ്ങൾ എന്നിവയിൽ ഇത് പ്രത്യേകിച്ചും ശ്രദ്ധ കേന്ദ്രീകരിക്കുന്നു.
ഗവേഷണം നടത്തുന്നതോടൊപ്പം അമിതവണ്ണം , പ്രമേഹം തുടങ്ങിയ പകർച്ചവ്യാധികളല്ലാത്ത രോഗങ്ങളെക്കുറിച്ചുള്ള വിവരങ്ങളും  നൽകുന്ന സിഡിസി ഇന്റർനാഷണൽ അസോസിയേഷൻ ഓഫ് നാഷണൽ പബ്ലിക് ഹെൽത്ത് ഇൻസ്റ്റിറ്റ്യൂട്ടുകളുടെ സ്ഥാപകാഗവുംകൂടിയാണ്.
അവലംബം ↑ ↑ ↑ ↑ ↑ CDC Home Page , cdc.gov; retrieved November 19, 2008.
സെന്റോർ ഇംഗ്ലീഷ് വിലാസം https://ml.wikipedia.org/wiki/Centaur വെളുത്ത അക്ഷരത്തിൽ രേഖപ്പെടുത്തിയവയാണ് കാണുന്നവയാണ് സെന്റോറുകൾ
ബാഹ്യസൗരയൂഥത്തിലെ ഭീമൻഗ്രഹങ്ങൾക്കിടയിൽ സ്ഥിരമായ ഒരു ഭമണപഥമില്ലാതെ സൂര്യനെ പ്രദക്ഷിണം ചെയ്യുന്ന സൗരയൂഥപദാർത്ഥങ്ങളാണ് സെന്റോറുകൾ .
ഇവയിൽ ഭൂരിഭാഗവും വാൽനക്ഷത്രങ്ങളുടെ സവിശേഷതകൾ ഉള്ളവയാണ്.
മറ്റുചിലത് ഛിന്നഗ്രഹങ്ങളുടെ സ്വഭാവങ്ങൾ കാണിക്കുന്നു.
മീറ്ററിലേറെ വ്യാസമുള്ള 44,000ലേറെ സെന്റോറുകൾ സൗരയൂഥത്തിൽ ഉണ്ടെന്നാണ് ഇപ്പോൾ കണക്കാക്കിയിട്ടുള്ളത്.
1920ൽ കണ്ടെത്തിയ് 944 ഹിഡാൽഗോ ആണ് ആദ്യമായി കണ്ടെത്തിയ സെന്റോർ.
എന്നാൽ 1977ൽ 2060 ചിരോൺ എന്ന സെന്റോറിനെ കണ്ടെത്തിയതിനു ശേഷമാണ് സൗരയൂഥത്തിൽ ഇവയുടെ എണ്ണം വളരെയേറെയുണ്ടെന്ന് തിരിച്ചറിയുന്നത്.
1997ൽ കണ്ടെത്തിയ 10199 കാരിക്ലോ ആണ് ഇതുവരെ കണ്ടെത്തിയതിൽ ഏറ്റവും വലിയ സെന്റോർ.
260കി.
സെന്റിമീറ്റർ-ഗ്രാം-സെക്കന്റ് വ്യവസ്ഥ
സെന്റിമീറ്റർ- ഗ്രാം-സെക്കന്റ് വ്യവസ്ഥ (cgs system) എന്നത് നീളത്തിന്റെ ഏകകമായ സെന്റിമീറ്ററിലും പിണ്ഡത്തിന്റെ ഏകകമായ ഗ്രാമിലും സമയത്തിന്റെ ഏകകമായ സെക്കന്റിലും അടിസ്ഥാനമായ മെട്രിക്ക് വ്യവസ്ഥയുടെ ഒരു വകഭേദമാണ്.
എല്ലാ യാന്ത്രികമായ സി. ജി. എസ്സ് ഏകകങ്ങളും സ്പഷ്ടമായും ഈ മൂന്ന് അടിസ്ഥാന ഏകകങ്ങളിൽ നിന്ന് രൂപം കൊണ്ടവയാണ്.
എന്നാൽ വൈദ്യുതകാന്തികതയെ ഉൾക്കൊള്ളാനായി സി. ജി. എസ്സ് വ്യവസ്ഥയെ വികസിപ്പിക്കാൻ ധാരാളം വ്യത്യസ്തമായ വഴികളുണ്ട്.
വലിയതോതിൽ സി. ജി. എസ്സ് വ്യവസ്ഥയുടെ സ്ഥാനം മീറ്റർ , കിലോഗ്രാം , സെക്കന്റ് എന്നിവ അടിസ്ഥാനമായ എം. കെ. എസ്സ് വ്യവസ്ഥ കൈയ്യടക്കിയിട്ടുണ്ട്.
ഇതിനെ കൂടുതൽ വികസിപ്പിച്ച് അന്തർദേശീയഏകകവ്യവസ്ഥ (SI) വരികയാണുണ്ടായത്.
ശാസ്ത്രത്തിലേയും എൻജിനീയറിങ്ങിന്റെ ധാരാളം മേഖലകളിലിൽ ഏകകങ്ങളുടെ ഏക ഏകകം  SI ആണ്.
എന്നാൽ CGS പ്രചാരത്തിലുള്ള ചില ഉപമേഖലകൾ നിലനിൽക്കുന്നുണ്ട്.
പൂർണ്ണമായും യാന്ത്രികമായ വ്യവസ്ഥകളുടെ അളവുകളിൽ ( നീളം , പിണ്ഡം , ബലം , ഊർജ്ജം , മർദ്ദം എന്നിവയുടെ ഏകകങ്ങൾ ഉൾപ്പെടുന്നു) CGS വ്യവസ്ഥയും SI വ്യവസ്ഥയും തമ്മിൽ നേരിയ വ്യത്യാസമേ ഉള്ളൂ.
ഏകകങ്ങളുടെ വിപര്യയങ്ങളുടെ ഘടകങ്ങൾ 100 സെ.
മി= 1മീ, 1000 ഗ്രാം = 1 കിലോ എന്നപോലെ 10 ന്റെ വർഗ്ഗങ്ങളാണ്.
ഉദാഹരണത്തിന് ബലത്തിന്റെ CGS ഏകകം ഡൈൻ ആണ്.
ഇത് 1 g·cm/s2 എന്ന് നിർവ്വചിക്കാം.
ബലത്തിന്റെ SI ഏകകം ന്യൂട്ടണാണ്.
ന്യൂട്ടൺ (1 kg·m/s2) എന്നത് 100,000 ഡൈനിന് തുല്യമാണ്.
നേരേമറിച്ച്, CGS നും SI ക്കും തമ്മിലുള്ള വൈദ്യുതകാന്തികപ്രതിഭാസത്തിന്റെ  അളവുകളുടെ ( ചാർജ്ജ് , വൈദ്യുതകാന്തിക മണ്ഡലങ്ങൾ , വോൾട്ടേജ് തുടങ്ങിയവയുടെ ഏകകങ്ങൾ ഉൾപ്പെടുന്നു ) വ്യപര്യയം കൂടുതൽ സൂക്ഷ്മവും സമ്മിശ്രവുമാണ്.
നീളത്തിന്റെയും പിണ്ഡത്തിന്റെയും സമയത്തിന്റെയും മൂന്ന് അടിസ്ഥാനഏകകങ്ങളുടെ അടിസ്ഥാനത്തിലുള്ള കേവല ഏകകങ്ങളുടെ വ്യവസ്ഥയ്ക്ക് ഒരു അടിസ്ഥാനമുണ്ടാക്കാൻ ജർമ്മൻ ഗണിതശാസ്ത്രജ്ഞനായ കാൾ ഫ്രെഡറിക് ഗൗസാണ് 1832 ൽ സി. ജി. എസ്സ് വ്യവസ്ഥ മുന്നോട്ടു കൊണ്ടുവന്നത്.
മില്ലിമീറ്റ്രിന്റെയും മില്ലിഗ്രാമിന്റെയും സെക്കന്റിന്റെയും ഏകകങ്ങളെയാണ് ഗൗസ് തെരഞ്ഞെടുത്തത്.
ഇതും കാണുക List of scientific units named after people Metre–tonne–second system of units United States customary units അവലംബം ↑ പൊതുഗ്രന്ഥസഞ്ചയം